Държавен вестник, бр. 103, 2016 г., стр. 5

БРОЙ  103	
Д Ъ Р Ж А В Е Н  В Е С Т Н И К 	
СТР.  5  
УКАЗ № 431
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Изменение на 
Заемно споразумение „Проект за развитие 
на общинската инфраструктура“ между Ре-
публика България и Международната банка 
за възстановяване и развитие от 1 февруари 
2010 г., приет от ХLІІI Народно събрание на 
14 декември 2016 г.
Издаден в София на 22 декември 2016 г. 
Президент на републиката:  
Росен Плевнелиев
Подпечатан с държавния печат.
Министър на правосъдието: 
Екатерина Захариева
ЗАКОН
за ратифициране на Изменение на Заемно спо­
разумение „Проект за развитие на общинската 
инфраструктура“ между Република България 
и Международната банка за възстановяване 
и развитие от 1 февруари 2010 г.
Член единствен. Ратифицира Изменението 
на Заемно споразумение „Проект за развитие 
на общинската инфраструктура“ между Ре-
публика България и Международната банка 
за възстановяване и развитие от 1 февруари 
2010 г., сключено чрез размяна на писма на 
19 юли и 10 август 2016 г.
Законът е приет от 43-то Народно събра-
ние на 14 декември 2016 г. и е подпечатан с 
официалния печат на Народното събрание.
Председател на Народното събрание:  
Цецка Цачева
10205
УКАЗ № 432
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за противодействие на тероризма, 
приет от ХLIІI Народно събрание на 15 де-
кември 2016 г.
Издаден в София на 22 декември 2016 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Екатерина Захариева
ЗАКОН
за противодействие на тероризма
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда противодей-
ствието на тероризма.
(2) Противодействието на тероризма е 
всеобхватна, общонационална дейност с 
единно ръководство, планиране, финансово 
и ресурсно осигуряване и децентрализирано 
изпълнение при постоянна и ефективна ко-
ординация между държавни и местни органи 
и структури с цел:
1. защита на правата на гражданите, юри-
дическите лица, държавата и обществото от 
тероризъм;
2. превенция чрез установяване и отстраня-
ване на причините и условията, способстващи 
извършването на тероризъм;
3. разработване на механизми и индикато-
ри за идентифициране, наблюдение и оценка 
на рисковете и предотвратяване на вредните 
последици от тероризъм.
Чл. 2. Основните принципи при противо-
действието на тероризма са:
1. спазване на Конституцията, законите и 
международните договори, по които Репуб- 
лика България е страна, както и правото на 
Европейския съюз;
2. зачитане и гарантиране правата на чо-
века и основните свободи;
3. предимство на спасяването на човешкия 
живот и здраве пред останалите дейности;
4. сътрудничество с гражданите и техните 
организации;
5. откритост и прозрачност при провеж-
дането на политиките за противодействие на 
тероризма;
6. централизирано управление и контрол на 
дейността за противодействие на тероризма;
7. своевременен обмен на информация по 
компетентност между държавните и местните 
органи и администрации;
8. съгласувано провеждане на дейностите 
за противодействие на тероризма.
Чл. 3. Мерките и ограниченията по този 
закон се прилагат в степента, която е необ-
ходима за постигане на целите им.
Чл. 4. За неуредените с този закон случаи 
се прилага Законът за защита при бедствия.
Г л а в а  в т о р а
ОРГАНИ И СТРУКТУРИ ЗА ПРОТИВОДЕЙ-
СТВИЕ НА ТЕРОРИЗМА
Чл. 5. (1) Държавните и местните органи 
и структури осъществяват противодействието 
на тероризма чрез изпълнение на възложените 
им с този закон и с други нормативни актове 
функции и задачи.